…………………….napirend

**E L Ő T E R J E S Z T É S**

**a Képviselő-testület 2020. január 23-i rendes ülésére**

**Tárgy:** Önkormányzati céggel kapcsolatos személyi döntés

**Készítette:** ……………………………………

dr. Silye Tamás jogi osztályvezető

**Egyeztetve:** ……………………………………

dr. Varga Előd Bendegúz

Alpolgármester

**Látta:** ………………………………………..

dr. Szalai Tibor jegyző

A napirend tárgyalása zárt ülést nem igényel.

**Tisztelt Képviselő-testület!**

A Képviselő-testület, mint a II. Kerületi Kulturális Közhasznú Nonprofit Korlátolt Felelősségű Társaság alapítója 324/2019. (XI.26.) alapítói határozattal úgy döntött, hogy a Társaság felügyelőbizottsági tagjává Perjés Gábortválasztja meg2019. december 1. napjától 2024. november 30. napjáig tartó határozott időtartamra és javasolja elnökké választását.

Perjés Gábor képviselő tájékoztatása alapján 2019. november 27. napjától az egyik Budapest Főváros Önkormányzata tulajdonát képező cégnél fb tagnak választották, ezért kezdeményezésére, helyette a II. Kerületi Kulturális Közhasznú Nonprofit Korlátolt Felelősségű Társaság új felügyelő bizottsági tagjának megválasztására **Hegyesi Adrien Beáta** személyében teszek javaslatot, akinek az fb elnökké választását is javaslom. Perjés Gábor a II. Kerületi Kulturális Közhasznú Nonprofit Korlátolt Felelősségű Társaság fb elnökeként a kifizetett tiszteletdíját visszautalta az Önkormányzat részére.

Kérem a tisztelt Képviselő-testületet a határozati javaslatok elfogadására!

**Határozati javaslatok**

1. A Képviselő-testület, mint a II. Kerületi Kulturális Közhasznú Nonprofit Korlátolt Felelősségű Társaság alapítója alapítói határozattal úgy dönt, hogy Perjés Gábor 2020. január 23. napjával visszahívja, helyette a Társaság felügyelőbizottsági tagjává **Hegyesi Adrien Beátát** választja meg2020. január 24. napjától 2024. november 30. napjáig tartó határozott időtartamra és javasolja elnökké választását.

A Képviselő-testület felkéri a Polgármestert, hogy a Társaság ügyvezetőjét értesítse a szükséges intézkedések megtétele érdekében.

**Felelős:** Polgármester

**Határidő:** 60 nap

*A határozat elfogadásához minősített többségű szavazati arány szükséges.*

1. A Képviselő-testület, mint a II. Kerületi Kulturális Közhasznú Nonprofit Korlátolt Felelősségű Társaság alapítója alapítói határozattal úgy dönt, hogy a Társaság fenti változásokat tartalmazó, módosításokkal egységes szerkezetbe foglalt, jelen határozat mellékletét képező Alapító Okiratát elfogadja és egyúttal felhatalmazza a Polgármestert annak aláírására.

A Képviselő-testület felkéri a Polgármestert, hogy a Társaság ügyvezetőjét értesítse a szükséges intézkedések megtétele érdekében.

**Felelős:** Polgármester

**Határidő:** 60 nap

*A határozat elfogadásához minősített többségű szavazati arány szükséges.*

**Budapest, 2020. január 15.**

**Őrsi Gergely**

**Polgármester**

[2. Határozat melléklete](Egységesalapító_Kultkft.doc)